钦定古今图书集成/历象汇编/庶征典/第169卷 > 《田家五行》 > 梁
## 钦定古今图书集成/历象汇编/庶征典/第169卷 > 《田家五行》 > 梁

====武帝天监六年有象自入建邺====按《南史梁武帝本纪》：“天监六年春三月，有三象入建
邺。”

天监十年，驺虞见。

按：《南史梁武帝本纪》：“十年春正月辛丑，祀南郊，大赦。
戊子，荆州言驺虞见。”

### 中大通四年获白鹿

按：《梁书武帝本纪》，“中大通四年二月景辰，邵陵县获
白鹿一。”

### 中大同元年有狸𩰚于邵陵王檐上按梁书武帝本纪不载 按隋书五行志中大同元年邵陵王纶在南徐州卧内方昼有狸𩰚于檐上堕

而获之。太清中，遇侯景之乱，将兵援台城，至中山，有
鸷熊，无何至，啮纶所乘马，《毛虫》之孽也。纶寻为王僧
辩所败，亡至南阳，为西魏所杀。

中大同　年，有狐鸣阙下。

按《梁书武帝本纪》。不载　按《隋书五行志》，“中大同中，
每夜狐鸣阙下。数年乃止。”京房《易飞候》曰：“野兽群鸣。
邑中且空虚。”俄而国乱，丹阳死丧略尽。

### 元帝承圣元年象暴兽食人

按《南史梁元帝本纪》，“承圣元年十二月，淮南有野象
数百，坏人室庐。宣城郡猛兽暴食人。”